laion/Wikipedia-Exotic huggingface dataset:
מייקל קאמן

מייקל ארנולד קאמן (באנגלית: Michael Arnold Kamen;‏ 15 באפריל 1948 – 18 בנובמבר 2003) היה מלחין, מנצח תזמורת ופזמונאי יהודי-אמריקאי. מייקל ארנולד קאמן נולד בעיר ניו יורק. הוא היה השני מבין ארבעה בנים. אביו, שאול קאמן, היה רופא שיניים, ואמו הלן הייתה מורה. במהלך לימודיו בבית הספר התיכון למוזיקה ואמנות בניו יורק, התיידד קאמן עם מארק סנואו (אנ'). במהלך לימודיו הקים קאמן את להקת New York Rock & Roll Ensemble (אנ'). הלהקה הוציאה חמישה אלבומים בין השנים 1968–1972. לאורך הקריירה עבד בין היתר עם פינק פלויד, קווין, אריק קלפטון, רוג'ר דלטריי, אירוסמית', טום פטי, בון ג'ובי, דייוויד בואי, בריאן פרי, מטאליקה, Guns N' Roses וקייט בוש. קמן אובחן כחולה בטרשת נפוצה בשנת 1997. הוא נפטר בלונדון מהתקף לב ב-18 בנובמבר 2003, בגיל 55. מדיה וקבצים בנושא מייקל קאמן בוויקישיתוף אתר האינטרנט הרשמי של מייקל קאמן (באנגלית) מייקל קאמן, במסד הנתונים הקולנועיים IMDb (באנגלית) מייקל קאמן, באתר AllMovie (באנגלית) מייקל קאמן, באתר Box Office Mojo (באנגלית) מייקל קאמן, במסד הנתונים הקולנועיים KinoPoisk (ברוסית) מייקל קאמן, באתר AllMusic (באנגלית) מייקל קאמן, באתר MusicBrainz (באנגלית) מייקל קאמן, אמן באתר Encyclopedia Metallum (באנגלית) מייקל קאמן, באתר Discogs (באנגלית) מייקל קאמן, באתר SecondHandSongs מייקל קאמן, באתר "Find a Grave" (באנגלית)
פרסי המוזיקה האמריקאית 2011

טקס פרסי המוזיקה האמריקאית ה-39 התקיים ב-20 בנובמבר 2011 בתיאטרון נוקיה L.A. לייב, לוס אנג'לס, קליפורניה, תוך הכרה באמנים ובאלבומים הפופולריים ביותר בשנת 2011. המועמדים הוכרזו באופן רשמי בשידור חי ב-11 באוקטובר 2011. טקס הפרסים היה ללא מנחה ושודר ברשת ABC.‏ טיילור סוויפט ואדל היו לאמנים עם מרבית הזכיות באותו הטקס, כשכל אחת מהן זכתה בשלושה פרסים בסך הכול. NOKIA Theatre L.A. LIVE :: American Music Awards, web.archive.org, ‏2011-09-21 Jocelyn Vena, Lady Gaga, Adele Lead American Music Awards Noms, MTV News (באנגלית) Gil Kaufman, Chris Brown, LMFAO Join American Music Awards Lineup, MTV News (באנגלית) AMAs 2011: Taylor Swift, Nicki Minaj Win Big on Ladies' Night, Billboard, ‏2011-11-20 "Daughtry, Enrique Iglesias, Gym Class Heroes, Lil Jon, Jennifer Lopez, OneRepublic, The Band Perry and will.i.am to Perform at "The 2011 American Music Awards"". PR Newswire. 15 בנובמבר 2011. נבדק ב-28 בנובמבר 2017. {{cite web}}: (עזרה)
רכבת אירביד–חיפה

רכבת אירביד–חיפה (בערבית: سكة حديد حيفا - إربد) הוא קו רכבת מתוכנן של רכבת ישראל, שיחבר בין חיפה, ישראל לבין אירביד, ירדן. התוכנית אושרה ב-2005, בהסכמה עם ממשלת ירדן. פרויקט זה מתוכנן להיות בשני שלבים; הראשון, שעובר דרך עמק יזרעאל, מתחיל מהעיר חיפה ומסתיים בבית שאן שבבקעת הירדן. השלב השני מתחיל מאירביד, ירדן ומסתיים בנקודת הגבול במעבר נהר הירדן. מהירות הרכבות לפרויקט זה צפויות להיות 160 קילומטר לשעה. הרכבת תשתרע לאורך כ-60 ק"מ, והיא תתחבר לרכבת ישראל, שם ישראל מקדמת את הרכבת כאמצעי שיאפשר מסחר ותיירות, ותאפשר לירדן להעביר סחורות שיוצאו לישראל ולאירופה דרך נמל חיפה. השלב הראשון, מסילת העמק, החל להיבנות ב-2011, והסתיים ב-2016. הרשות הפלסטינית הודיעה לממשלת ירדן על רצונה לשנות את מסלול פרויקט הרכבת, כדי שתעבור גם דרך יהודה ושומרון, דרך העיר ג'נין, כדי לשמור על הריבונות הפלסטינית ולהקל על תנועת הפלסטינים. ממשלת ישראל הציעה לקשר את ישראל עם ערב הסעודית באמצעות פרויקט זה, ולסיים את הקו בדמאם, שממוקם על המפרץ הפרסי. מסילות לשלום אזורי Haifa-Jordan railway link announced by Transport Minister, web.archive.org, ‏19 במאי 2017 תת"ל 13 / א עופר פטרסבורג, ועדת התשתיות מקדמת את חיבור רכבת העמק לירדן, באתר ynet, 20 בינואר 2019 ירדן: דיון סגור בנושא "רכבת חיפה – אירביד", www.port2port.co.il مشروع إسرائيلي لربط حيفا بإربد, web.archive.org, ‏27 ביוני 2017 אורן דורי, הירדנים מחכים לרכבת העמק: תאפשר הובלת מטענים מעמאן לנמל חיפה, באתר TheMarker‏, 9 במרץ 2016 إسرائيل تفتتح سكة حديد الحجاز بين حيفا وبيسان من جديد وديع عواودة | القدس العربي Alquds Newspaper, web.archive.org, ‏19 במאי 2017 فلسطين تشترط خلال اجتماع بعمان مرور سكة 'حيفا – | رؤيا الاخباري, web.archive.org, ‏28 באפריל 2017 إسرائيل تقترح ربطها بالسعودية عبر سكة حديد - RT Arabic, web.archive.org, ‏13 בספטמבר 2017 ערך זה הוא קצרמר בנושא ישראל ובנושא ירדן. אתם מוזמנים לתרום לוויקיפדיה ולהרחיב אותו.
יסודות (כתב עת)

יסודות הוא כתב עת שפיט, היוצא לאור מטעם המחלקה להיסטוריה בצה"ל החל מ-2019. כתב העת נוסד במטרה להרחיב ולהעמיק את המחקר ההיסטורי על צה"ל, וכן לפרסם מחקרים רשמיים מטעם המחלקה להיסטוריה, אשר לא זכו לבמה עד ייסוד כתב עת זה. עורכו של כתב העת הוא ד"ר אלי מיכלסון. יסודות, באתר צה"ל ערך זה הוא קצרמר בנושא צה"ל ובנושא היסטוריה צבאית. אתם מוזמנים לתרום לוויקיפדיה ולהרחיב אותו.
דונלד ב. רדפורד

דונלד ברוס רדפורד (באנגלית: Donald Bruce Redford) הוא ארכאולוג ואגיפטולוג קנדי, פרופסור ללימודים קלאסיים באוניברסיטת המדינה של פנסילבניה. רדפורד קיבל את התואר הראשון, השני והדוקטורט שלו באוניברסיטת מקגיל ובאוניברסיטת טורונטו בקנדה. בשנים 1969–1998 היה פרופסור חבר באוניברסיטת טורונטו. בשנת 1986 היה פרופסור אורח באוניברסיטת בן-גוריון בנגב בישראל. בשנת 1998 עבר לאוניברסיטת פנסילבניה בארצות הברית. רדפורד ניהל מספר חפירות חשובות במצרים, בין השאר בכרנכ, במנדס ובנקרופוליס של תבאי. ביחד עם רעייתו סוזאן רדפורד, אף היא אגיפטולוגית, הוא מנהל את מיזם מקדש אחנתון. מראשית הקריירה האקדמית שלו עסק גם בארכאולוגיה מקראית ובחקר המקרא. בספרו Egypt, Canaan, and Israel in Ancient Times, אשר זכה בפרס Biblical Archaeology Society לספר הטוב בארכאולוגיה לשנת 1993, טען כי שלטון החיקסוס במצרים וגירושם הפך למיתוס בתרבות כנען, והבסיס לסיפור יציאת מצרים ודמותו של משה. עוד טען בספר כי כמעט כל שמות המקומות בסיפור יציאת מצרים המקראי משקפים מציאות של השושלת ה-26 בהיסטוריה של מצרים העתיקה, במאות ה-7 וה-6 לפנה"ס. עמדה זו פותחה והורחבה על ידי ישראל פינקלשטיין וניל אשר סילברמן בספרם ראשית ישראל. History and Chronology of the Eighteenth Dynasty of Egypt: Seven Studies. Toronto University Press, 1967. A Study of the Biblical Story of Joseph (Gen 37-50). Leiden: Brill, 1970. Akhenaten: the Heretic King. Princeton University Press, 1984. ISBN 0-691-03567-9 Pharaonic King-Lists, Annals, and Day-Books: a Contribution to the Study of the Egyptian Sense of History. (SSEA Publication IV) Mississauga, Ontario: Benben Publications, 1986. ISBN 0-920168-08-6 Egypt, Canaan, and Israel in Ancient Times. Princeton University Press, 1992. ISBN 0-691-00086-7 The Oxford Encyclopedia of Ancient Egypt (editor). Oxford University Press, 2001. ISBN 0-19-510234-7 The Wars in Syria and Palestine of Thutmose III. (Culture and History of the Ancient Near East 16) Leiden: Brill, 2003. ISBN 90-04-12989-8 Slave to Pharaoh: the Black Experience of Ancient Egypt. Johns Hopkins University Press, 2004. ISBN 0-8018-7814-4 City of the Ram-Man: the Story of Ancient Mendes. Princeton University Press, 2010. ISBN 978-0-691-14226-5 The Oxford Guide: Essential Guide to Egyptian Mythology (editor), Berkley, 2003, ISBN 0-425-19096-X דונלד ב. רדפורד באתר אוניברסיטת המדינה של פנסילבניה דונלד ב. רדפורד, באתר Academia.edu
רמקול אלחוטי

רמקולים אלחוטיים הם רמקולים המקבלים אותות שמע באמצעות גלי תדר רדיו (RF) ולא באמצעות כבלי שמע. שני התקנים הפופולריים ביותר התומכים בשידור שמע לרמקולים אלחוטיים, כוללים וריאציה של IEEE 802.11, בעוד שאחרים תלויים בבלוטות', כדי לשדר נתוני שמע לרמקול המקבל. רמקולים אלחוטיים מורכבים משתי יחידות: יחידת רמקולים ראשית המשלבת את הרמקול עצמו עם מקלט RF, ויחידת משדר RF. המשדר מתחבר לפלט השמע של כל התקני שמע כמו ציוד Hi-Fi, טלוויזיות, מחשבים, נגני MP3 וכו'. בדרך כלל משתמשים בתקע RCA כדי להשיג זאת. המקלט ממוקם במקום בו המאזין מעוניין שהצליל יהיה, ומספק את החופש להזיז את הרמקולים האלחוטיים ללא צורך בכבלים. יחידת המקלט / הרמקול מכילה בדרך כלל מגבר להגברת אות השמע לרמקול; הוא מופעל באמצעות סוללות או באמצעות שקע חשמלי AC. טווח תדר האותות המשמש רמקולים אלחוטיים זהה בדרך כלל לזה המשמש טלפונים אלחוטיים – 900 מגה-הרץ. אות ה-RF יכול לחצות קירות, רצפות או תקרות. רוב היצרנים טוענים שהאות משדר בטווח של 50 עד 100 מטר. רמקולים אלחוטיים רבים כוללים ערוצי שידור משתנים שניתן להגדיר באמצעות ידית כוונון כדי להתגבר על הפרעות RF פוטנציאליות עם התקנים אלחוטיים סמוכים אחרים, כגון טלפונים אלחוטיים או צגי תינוקות. רמקולים אלחוטיים מסוימים משתמשים בתדר 2.4 GHz. מספר הרמקולים יכול להשתנות: בעוד שדגמי כניסה מוגבלים לרמקול בודד, דגמים משוכללים יותר יכולים להציע שניים, ובכך לשחזר צליל סטריאו. כמה רמקולים אלחוטיים מוסיפים רדיאטור פסיבי לשיפור ההעתקה בתדרים נמוכים ולהשגת צליל עמוק יותר. דגמים אחרונים בדרך כלל משתמשים ב-Bluetooth 4.0 או אפילו ב-Bluetooth 5, ולרמקולים אלחוטיים יש בדרך כלל טווח של 10 מטרים. מכשירי Bluetooth משתמשים בתדר תקשורת רדיו כך שההתקנים לא צריכים להיות בקו ראייה זה עם זה. חלק מהרמקולים עשויים ליהנות ממערכת ה-NFC כדי להקל על ההתאמה עם מכשיר המקור. רמקולים אלחוטיים משתמשים בסוללות נטענות להפעלה. זמן ההפעלה של הרמקול לפני טעינתו הוא בדרך כלל 6 שעות. דגמים עם סוללות חזקות יותר יכולים להחזיק מעמד עד 10 שעות ויותר. כמעט כל הרמקולים האלחוטיים פועלים על סוללות נטענות שאינן ניתנות להחלפה, כך שאורך החיים של הרמקולים הללו הוא זה של הסוללות שלהם. מדיה וקבצים בנושא רמקול אלחוטי בוויקישיתוף Best Wireless Speakers for 2020, Gadget Review, ‏1 באוקטובר 2020 (באנגלית) How Wireless Speakers Work, HowStuffWorks, ‏1 ביוני 2012 (באנגלית) Q. What are the advantages of passive radiator design?, www.soundonsound.com Help Guide | Charging the speaker from an AC outlet, helpguide.sony.net
יחזקאל שרגא מערץ

הרב יחזקאל שרגא מערץ (מכונה ר' חזקל'ה מערץ'; נפטר בט' בסיון ה'תשל"ב) היה האדמו"ר מ"קהל תולעת יעקב – קאשוי". רבי חזקל'ה נולד לגיטל רבקה ורבי יואל זוסמן מערץ, בקאשוי בבית סבו רבי "יעקב פרנקפורטר". הוסמך להוראה מאת הרב שאול בראך. רעייתו וחמשת ילדיו נספו בשואה בשנת תש"ד, והוא נמלט עם אביו לבודפשט. לאחר השואה נישא לחנה בת הרב חיים זילברמן ועבר להתגורר בווינה, אוסטריה. בשנת תשי"ז, לאחר שנועץ ברבי יעקב יוסף טברסקי, עבר לויליאמסבורג, שם הקים את בית מדרשו "קהל תולעת יעקב". הוא נפטר לאחר מחלה קשה בט' בסיון ה'תשל"ב ונקבר בחלקת סאטמר בבית העלמין בניו ג'רזי. לאחר פטירתו הדפיס אביו את דברי תורתו בספר "תפארת יחזקאל". הרב חיים מערץ, אדמו"ר מ"תולעת יעקב" (נפטר בד' אייר תש"פ), נישא לרחל, בתו של הרב משה הלפרין מקוז'ניץ-ויליאמסבורג. הרב יעקב מערץ, רב קהילת תפארת יחזקאל. מרת פרומט רוזנבוים (נפטרה בכ"ח בסיוון תשנ"ח) – אשת הרב זיידע אליעזר זאב, האדמו"ר מקרעטשניף סיגעט. מרת יוטל מירל רוזנבוים – אשת רבי ישראל ניסן, האדמו"ר מקרעטשניף - קריית גת. מרת אסתר רחל לאווי – אשת הרב מרדכי בן הרב משולם פייש לאווי מטאהש. אשת הרב אלעזר יצחק אייזיק הורוביץ מספינקא. יחזקאל שרגא מערץ, תפארת יחזקאל, באתר אוצר החכמה (צפייה חופשית – מותנית ברישום) על הרב יחזקאל מרץ
ברכיה שיק

הרב ברכיה (ברנאט) שיק (בהונגרית: Schück Bernát; קרצג, א' בכסלו ה'תרל"ג, 1 בדצמבר 1872 – טימישוארה, כ"ג בתשרי ה'תש"ב, 14 באוקטובר 1941) היה רב, סופר ותאולוג הונגרי. ברכיה-ברנאט שיק היה בנם של הרב הראשי של נפת קרצג (מחוז בקש בדרום הונגריה), שלמה צבי שיק (1844–1916) ושל רוזה רוזנפלד. הוא למד בישיבת פרשבורג (אז חלק מממלכת הונגריה, היום בסלובקיה), ובהמשך למד פילוסופיה ושפות מזרחיות באוניברסיטאות בבוואריה. בצעירותו הוא תרגם מאמרים מגרמנית ופרסם מאמרים עצמאיים בעיתונים בהונגריה. הוא שירת כרב ראשי של בית הכנסת יוספין בקהילה היהודית האורתודוקסית בעיר טימישוארה (אז חלק ממלכת הונגריה, היום ברומניה). הוא היה חבר בוועד הפועל של האיגוד הלאומי היהודי שנוסד בדצמבר 1918 בטימישוארה. כמה ממחקריו וספריו ראו אור. הוא כתב את ההיסטוריה של התנועה הלאומית היהודית. עם הכנסת קטעים עבריים הוא פרסם את ספרו "האמונה והמדינה" בשנת 1904 בטימישוארה בהונגרית ובגרמנית. בעבודה זו ניתח ודן במקומה ובתפקידה של הדת במדינה המודרנית. בנוסף, הדפיס בשנת תרע"ב את הקונטרס 'להצדיק צדיק', שנועד להגן על אביו מפני האשמות בכפירה, שהופנו כלפיו מצד רבנים שונים. נפטר בטימישוארה בכ"ג בתשרי ה'תש"ב, ובנו מאיר ירש את תפקידו כרב הקהילה האורתודוקסית בטימישוארה. ב-14 בנובמבר 1898 נישא לשרה זינגר בווארפלוטה. בנו מאיר מילא את מקומו בטימישוארה לאחר פטירתו, ולאחר מלחמת העולם השנייה היגר לארצות הברית וכיהן כרב במספר קהילות בה. לקסיקון ספרותי הונגרי ברומניה: Romániai magyar irodalmi lexikon: Szépirodalom, közírás, tudományos irodalom, művelődés V. (S–Zs). Főszerk. Dávid Gyula. Bukarest–Kolozsvár: Kriterion; Kolozsvár: Erdélyi Múzeum-Egyesület. 2010. אטילה גידו (עורך): בדרך. ניסויים בבניית חברה ואומה יהודית בטרנסילבניה. 1918–1940 (Miercurea Ciuc, 2009). רבי ברכיה שיק, בלקסיקון הרבני "אישי ישראל" ברכיה שיק (1879-1941), דף שער בספרייה הלאומית ולהצדיק צדיק, סאספאלא תרע"ב, באתר היברובוקס. A házasságkötés bejegyezve a várpalotai állami házassági akv. 37/1898. folyószáma alatt.
דמות הרפובליקה

דמות הרפובליקה (בפורטוגזית: Efígie da República) היא ההאנשה המדינית והלאומית של ברזיל ופורטוגל ומייצגת את הרפובליקה. התמונה הפופולרית היא ייצוג של אישה צעירה הלובשת כתר עלי דפנה בסגנון רומי ומצנפת פריגי. היא קיימת בציורים ופסלים אלגוריים המוצגים בבנייני ממשלה ברחבי ברזיל, וחרוטה על מטבעות ושטרות כסף. הייצוג שימש לראשונה כסמל פרו-רפובליקני במאה ה -19, בהשראת מריאן הצרפתית. לאחר הכרזת הרפובליקה בשנת 1889, היא הפכה לסמל חשוב של הרפובליקה שזה עתה הוקמה. דמות רפובליקה הפורטוגלית מיוצגת כאישה צעירה החובשת מצנפת פריגית, כנראה דוגמתה של מריאן, ההאנשה הצרפתית של החירות, המוכרת מתוך "החירות המובילה את העם" של אז'ן דלקרואה (1830). כהבחנה לאומית, הרפובליקה הפורטוגזית מיוצגת לבושה בבגדים ירוקים ואדומים. דמות רפובליקה אומצה כסמל רשמי של מדינת פורטוגל לאחר המהפכה ב-5 באוקטובר 1910, כאשר הרפובליקה החליפה את המלוכה בפורטוגל. לפני כן היא שימשה כסמל פוליטי על ידי הרפובליקנים הפורטוגזים. מאוחר יותר, פסלו של סימוס דה אלמיידה, המייצג את חזה הרפובליקה (חזה הרפובליקה), הפך לסטנדרט לשימוש רשמי. ייצוג של חזה הרפובליקה הוכרח להיות מוצג באופן בולט בכל מבני הציבור והוטבע במטבעות האסקודו הפורטוגזים. המשטר הרפובליקני החדש הכיר בה כסמל לאומי של פורטוגל, כמו הסמל הלאומי או דגל. אף על פי שהכוונה המקורית הייתה שדמות רפובליקה תחשב כהאנשה של האומה הפורטוגלית עצמה, היא מעולם לא זכתה לפופולריות בתפקיד זה. בדרך כלל היא נראית רק כמו התגלמות המשטר הרפובליקני, ולא כסמל לאומי. אמנם נעשה שימוש תכוף במחצית הראשונה של המאה ה -20, אך השימוש בה כיום הוא נדיר. https://dre.pt/application/file/418516 ערך זה הוא קצרמר בנושא ברזיל ובנושא פורטוגל. אתם מוזמנים לתרום לוויקיפדיה ולהרחיב אותו.
Next to Me (שיר של Imagine Dragons)

"Next to Me" הוא שיר שהוקלט על ידי להקת הפופ רוק האמריקאית Imagine Dragons. נכתב על ידי ארבעת חברי הלהקה והמפיק אלכס דה קיד, הוא יצא לאור באמצעות Kidinakorner ו-Interscope Records ב־21 בפברואר 2018, כסינגל הרביעי מתוך אלבום האולפן השלישי של הלהקה Evolve, והופיע כרצועה הראשונה במהדורה מחודשת של האלבום. הלהקה פרסמה הצצה לשיר לראשונה ב־14 בפברואר 2018, עם ציוץ המכיל את יצירות העטיפה, הכוללות שני אנשים בקניון. עם כיתוב בנוסף לתמונה: "2/21 האבולוציה מתחילה." הסינגל הוקרן בבכורה בתוכנית הרדיו Beats 1 של Zane Lowe כ- "שיא העולם" של היום, ושוחרר לצד ההכרזה על מועדי הופעות קיץ ממושכים. "Next to Me" כונה שיר האהבה הראשון של הלהקה. דן ריינולדס, סולן השיר, הודה בראיון שזה היה שינוי נושא בלתי צפוי, ואמר: "כן אני בדרך כלל לא כותב שירי אהבה. התחלתי לכתוב כשהייתי בן 13 בערך וזה היה מקור לברוח מבית הספר מדיכאון מהרגשה אבודה וזה מעולם לא היה רומנטיקה. אז מבחינתי זו כמה מהפעמים הראשונות שבאמת חקרתי צלילה למוחי ולמוזיקליות ולקוליות של רומנטיקה". הוא ראה בכך "משהו שכולם יכולים להתחבר אליו", כלומר "התחושה שאתה נכשל לפעמים בזוגיות והערך האמיתי של מערכת יחסים הוא מה שקורה אז". וידאו קליפ נלווה לשיר יצא ב־13 במרץ 2018. בסרטון מככבים הזמר הראשי, דן ריינולדס, ואשתו אג'ה וולקמן. בסרטון, אג'ה עוזבת את דן בגלל בעיותיו, מה שמוביל לניסיון למכור את טבעת הנישואין שלו הפקיד (בגילומו של ויין סרמון) אומר לו שהטבעת לא שווה הרבה, ובכעסו דן מנסה לשדוד ובהמשך הורג את הפקיד. בהמשך הקליפ מוצגת סדרת פלאשבקים בזמן שדן מחכה להוצאתו להורג, ואת הוצאתו להורג בסופו של דבר. קרדיטים שהותאמו מטיידל. Imagine Dragons ויין סרמון - לחן דן ריינולדס - לחן בן מקי - לחן דניאל פלצמן - לחן מוזיקאי נוסף אלכס דה קיד - לחן, הפקה צוות טכני מני מרוקווין - מיקס מידע על היצירה "Next to Me" באתר מיוזיק בריינז סרטון השיר "Next to Me" באתר יוטיוב BRANDY MCDONNELL, Imagine Dragons thundering into Oklahoma this summer (באנגלית) MIKE WASS, The Evolution Of Imagine Dragons Continues With “Next To Me” (באנגלית) "Imagine Dragons Singer Dan Reynolds Dances With Death in Dramatic 11-Minute 'Next to Me' Mini-Movie: Watch". Billboard. "Evolve / Imagine Dragons TIDAL". Tidal. נבדק ב-22 בפברואר 2018. {{cite web}}: (עזרה)
פרסי המוזיקה האמריקאית 2012

טקס פרסי המוזיקה האמריקאית ה-40 התקיים ב-18 בנובמבר 2012 בתיאטרון נוקיה L.A. לייב, לוס אנג'לס, קליפורניה, תוך הכרה באמנים ובאלבומים הפופולריים ביותר בשנת 2012. המועמדים הוכרזו באופן רשמי בשידור חי ב-9 באוקטובר 2012 על ידי כריסטינה אגילרה. טקס הפרסים היה ללא מנחה ושודר ברשת ABC.‏ ג'סטין ביבר זכה בשלוש המועמדויות שלו, בעוד שריהאנה וניקי מינאז' הועמדו ארבע פעמים. קייטי פרי זכתה בשני פרסים, תוך שטיילור סוויפט ואדל זכו בפרס אחד. American Music Awards | Nokia Theatre L.A. LIVE, web.archive.org, ‏2012-07-26 AMAs 365 | CHRISTINA AGUILERA TO ANNOUNCE AMAS NOMINATIONS - AMAs 365, web.archive.org, ‏2012-10-11 American Music Awards - ABC.com, web.archive.org, ‏2012-11-21 AMAs 2011: Taylor Swift, Nicki Minaj Win Big on Ladies' Night, Billboard, ‏2011-11-20 "American Music Awards 2012 Performances". Entertainmentwise. 19 בנובמבר 2012. אורכב מ-המקור ב-27 במאי 2013. נבדק ב-14 בינואר 2013. {{cite web}}: (עזרה)
גדעון סיימון

גדעון סיימון (נולד ב-11 בינואר 1960) הוא כדורגלן עבר ישראלי, ששיחק בעמדת הקשר אחורי והבלם. סיימון מזוהה בעיקר עם קבוצת הפועל כפר סבא, בה שיחק במשך רוב הקריירה שלו, וזכה בתארים. סיימון החל את הקריירה בעונת 1978/1979 בה החל להשתלב בקבוצה הבוגרת של הפועל כפר סבא. גדעון שימש בקבוצה כקשר אחורי ובלם, שהצטיין ביציאה להתקפות מתפרצות מהירות. עם הקבוצה זכה סיימון בתואר האליפות בישראל לעונת 1981/1982, ובעוד 2 תוארי גביע המדינה, וזכייה אחת בתואר אלוף האלופים. מאזן ההבקעות שלו עומד על 30 שערים במדי כפר סבא. השער הידוע ביותר שלו היה בגמר גביע המדינה לעונת 1989/1990, בניצחון 0:1 של כפר סבא על שמשון תל אביב. בסיום עונת 1989/1990, לאחר הזכייה בגביע המדינה, עזב סיימון את כפר סבא וחתם בהפועל רמת גן, שם שיחק עונה אחת, ולאחר מכן פרש מכדורגל. בנו של גדעון, אלירן סיימון, שיחק גם הוא בהפועל כפר סבא והיה קפטן הקבוצה. ליגת העל אליפות (1): 1981/1982 גביע המדינה זכייה (2): 1979/1980, 1989/1990 גביע אלוף האלופים זכייה (1): 1981 אבינעם פורת ומשה מרקוס, 11 האגדות של הפועל כפר סבא, באתר ynet, 26 במאי 2017 מאיר ריפמן, אליך, גדעון, ‏5 ביוני 1990 גביע 1990 – מוזיאון הפועל כפר סבא גדעון סיימון חתם בהפועל רמת גן, מאת אייל יצחקי, עיתון מעריב, 24 ביולי 1990
מסדר האחיות סנט ג'וזף של ההתגלות

מסדר האחיות סנט ג'וזף של ההתגלות (בצרפתית: Sœurs de Saint-Joseph-de-l'Apparition; בלטינית: Institutum Sororum a S. Joseph ab Apparitione) הוא מסדר נוצרי קתולי של נזירות, שחברותיו מחויבות בשבועה לחיים של צניעות, עוני, צייתנות, ואורח חיים משותף. נכון לשנת 2005 המסדר כולל 940 אחיות ב-154 קהילות ברחבי העולם. משימתן כוללת חינוך נוער וטיפול בחולים ובקשישים. מייסדת המסדר, אמילי דה ויאלאר, נולדה למשפחת אצולה בגאיאק, צרפת ב-12 בספטמבר 1797. היות שמסדר אחיות הצדקה של נוור כבר הפעיל בעיר בית חולים בו טופלו התינוקות העניים והנטושים, החליטה אמילי להקדיש את מאמציה לחינוך ילדים עניים ופתחה בית ספר. כמה נערות צעירות מגאיאק התגייסו סביבה, ובליל חג המולד 1832 הוקמה קהילה שנודעה עד מהרה כ"אחיות סנט ג'וזף של ההתגלות". המסדר פעל להקמת בתי ספר ברחבי צרפת, ובהמשך הרחיב פעולתו לאלג'יריה, לתוניסיה ולמדינות אחרות באגן הים התיכון. אמילי דה ויאלאר מתה במרסיי ב־24 באוגוסט 1856. בשנות ה-50 של המאה ה-19 החל המסדר לפעול בארץ ישראל, ולהפעיל את בית החולים הצרפתי סן לואי שהוקם על ידי הפטריארכיה הלטינית של ירושלים, ובהמשך גם את בית החולים הצרפתי על שם סנט לואי ביפו. בנוסף הקים המסדר גם את בית הספר לבנות "סנט ג'וזף ביפו. ב-1954 הקימו את בית החולים סנט ג'וזף במזרח ירושלים. מנזר של אחיות המסדר נמצא במתחם כנסיית גבירתנו של ארון הברית באבו גוש. מדיה וקבצים בנושא מסדר האחיות סנט ג'וזף של ההתגלות בוויקישיתוף אתר האינטרנט הרשמי של מסדר האחיות סנט ג'וזף של ההתגלות
בוריס שוסטר

בוריס שוסטר (נולד בשנת 1982) הוא קצין צה"ל בדרגת אלוף-משנה, המשמש כנספח צה"ל במוסקבה. בעבר שימש במגוון תפקידים בזרוע הים, האחרון שבהם כמפקד בה"ד חיל הים. בוריס שוסטר הוא בן למשפחת עולים מברית המועצות, אשר עלו לישראל בשנת 1991 ומתגוררים באשקלון. שוסטר למד בבית הספר קציני-ים אורט אשדוד. שוסטר נשוי לסבטה ואב לשלושה ילדים. בשנת 2000 התגייס לחיל הים והתנדב לקורס חובלים, אותו סיים בשנת 2002. לאחר סיום קורס החובלים שימש כקצין משמרת גשר ולאחר סיום בית הספר לפיקוד ימי שימש כקצין נשק באח״י עצמאות בשייטת ספינות הטילים. בשנת 2004 נעשה מפקד דבורה ומאוחר יותר כמפקד סיירת בפלגה 916 בגזרת רצועת עזה. בשנים 2012–2014 היה שוסטר מפקד אח״י חץ והשתתף בין השאר במבצע צוק איתן ומבצע חשיפה מלאה בו כוחות שייטת 13 ושייטת 3 לכדו אונית נשק מאיראן KLOS C, בים סוף. לאחר מכן מונה למדריך ראשי בקורס חובלים. באוגוסט 2016 מונה שוסטר למפקד פלגה 916. הפלגה עמדה בחזית הלחימה נגד הסתננות מחבלים ולחימה נגד ארגוני טרור מרצועת עזה. בשנת 2018 קיבל שוסטר תעודת הערכה ממפקד חיל הים אליהו שרביט על רצף מבצעים חשאיים בשטחי אויב והצלחות מודיעיניות. את תפקיד המפל"ג 916 סיים ביולי 2018. ומונה כמפקד פלגה 31 בשייטת ספינות הטילים. באוגוסט 2019 מונה שוסטר למפקד בה"ד חיל הים והועלה לדרגת אלוף-משנה. הוא סיים את תפקידו ביולי 2021. כיום משמש שוסטר כנספח צה"ל במוסקבה. שוסטר הוא בוגר המכללה הבין-זרועית לפיקוד ולמטה, בוגר קורס מפקדי חטיבות ובעל תואר ראשון במדעי המדינה מאוניברסיטת חיפה. בשנת 2012 השלים שוסטר תואר שני במשפטים מאוניברסיטת בר-אילן. ניר דבורי, ‏תיעוד: כך צה"ל מסכל טרור ימי מעזה, באתר ‏מאקו‏, 14 באוקטובר 2016 הצצה לאימון הבינלאומי המיוחד של זרוע הים בקפריסין, באתר צה"ל, 26 באוקטובר 2017 בוריס שוסטר, קצין לוחם אקדמאי, מערכות 475, פברואר 2018, עמ' 54-59 מתן צורי, "חמאס מחזק את הקומנדו הימי שלו", באתר ynet, 27 ביוני 2018 יואב זיתון, סיכול פיגוע בים לצד הקלה לעזתים: "שומרים על ערכי צה"ל", באתר ynet, 4 באפריל 2018 מישל סירוטה, סא"ל בוריס שוסטר מסכם את תקופתו כמפקד פלגת הבט"ש 916, באתר זרוע הים, 3 ביולי 2018 רשימת המינויים החדשים בצה"ל, באתר צה"ל, ‏2 בנובמבר 2020 שי לוי, ‏קורס חובלים - שלב אחרי שלב, באתר ‏מאקו‏, 3 בספטמבר 2015 יואב זיתון, סיכול פיגוע בים לצד הקלה לעזתים: "שומרים על ערכי צה"ל", באתר ynet, 4 באפריל 2018 סא"ל בוריס שוסטר, באתר הגבורה יואב זיתון, המבצע החשאי התגלה: תיעוד מתרגיל נרחב של חיל הים, באתר ynet, 24 בפברואר 2019 רבקה פיין, מורה דרך - אל"ם בוריס שוסטר מסכם תקופה משמעותית במיוחד כמפקד בה"ד זרוע הים, באתר זרוע הים, ‏6 ביולי 2021 בוגרי בית הספר למדעי המדינה תשע״ב, באתר אוניברסיטת חיפה, ‏24 בפברואר 2012
וילמוש קרצג

וילמוש קרצג, (במקור פרקש ליפוט קרמר עד 1881, בהונגרית: Karczag Vilmos; קרצג, 28 באוגוסט 1857 – באדן, אוסטריה, 11 באוקטובר 1923) היה סופר, פובליציסט, מחזאי, מנהל תיאטרון יהודי-הונגרי. וילמוש קרצג נולד במשפחה יהודית כבנם של יוז'ף קרמר, סוחר ושל פאני פישר. הוא שינה את שם משפחתו לקרצג (כשם עיר מולדתו) במהלך קריירת הכתיבה שלו. הוא סיים את הגימנסיה בדברצן ומשנת 1876 למד בבית הספר למשחק בדברצן. בין השנים 1879–1891 היה עוזר העורך של "המפקח של דברצן". (Debreceni Ellenőr) בשנת 1890 נשא לאישה את הזמרת יולישקה קופאצ'י. בשנת 1891 יסד את שבועון "מדיאר גניוס" (Magyar Genius) בבודפשט יחד עם יוז'ף הבשי (מקודם קורנשטיין). יצירותיו הוצגו על ידי התיאטרון הלאומי של בודפשט, תיאטרון העם (סובוטיצה) ומאוחר יותר על במות גרמניות. משנת 1901 הוא היה מנהל תיאטר אן דר וין בווינה ומשנת 1908 היה מנהל "תיאטרון ריימונד" (Raimund Theater). בתיאטראות שניהל יצאו לדרך אופרטות רבות של פרנץ להאר, אמריך קלמן – ואופרות של אחרים שהושקו בדרך להצלחה. היום ותמיד (סיפור, 1884) לבבות אוהבים (סיפור קצר 1885) בת הזוג (דרמה, דברצן, 1888) האמא הקטנה 1889) חתולים (1889) חורבות (נובלה, 1893) המערכה האחרונה (1893) השלום קדוש (1877) בדרך (1878) אבי הבת (1881) אשת אדון האחוזה (1884) באמצעות הנזק (1889) וויתור (1893) האידיאל (1894) יוז'ף סיניאי: חייהם ויצירותיהם של סופרים הונגרים לקסיקון הונגרי לאמנות הבמה. http://archiv.vfmk.hu/konyvtar/digitalizalas/1_sz_melleklet_1_0.pdf לקסיקון יהודי הונגרי. עורך פטר אויווארי. בודפשט: 1929. גישה מקוונת מדיה וקבצים בנושא וילמוש קרצג בוויקישיתוף Az engedélyt tartalmazó BM rendelet száma/évszáma: 62260/1881. Forrás: Névváltoztatási kimutatások 1881. év 13. oldal 56. sor A születési bejegyzésében Kramer Wolf Leopold. "Születési bejegyzése a karcagi izraelita hitközség születési akv. 13/1857. folyószáma alatt".